Борис Младенов-Young
Вечер на Оскарите

chitanka.info

Във Холивуд таз вечер дефилират

„звездите“ на Червения килим…

С тела, с лица без бръчки парадират —

с бижута скъпи, с пищни рокли, с грим…

Богатство! Блясък! Сцени феерични!

Изкуствено постигнат идеал.

Триумф на чудесата козметични,

на ножът, по телата им играл.

Кого ли истината днес смущава —

светът очаква зрелища, забава…

Ботокс и парафин са тук табу.

Ала сред тях една звезда прочута

блести без фалш, без грим и без бижута —

самата тя, естествено бижу!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.